Masjid Klebang Besar

Masjid Klebang Besar  merupakan sebuah masjid yang terletak dalam daerah Melaka Tengah, Melaka.Ia diwartakan pada tarikh 6 Mei 2004.

Masjid Klebang Besar ialah sebuah masjid yang terletak 7 kilometer daripada pusat Bandar Melaka dalam daerah Melaka Tengah, Melaka.

Sejarah
Masjid Klebang Besar dibina pada sekitar tahun 1910-an secara gotong royong oleh orang-orang kampung. Pada mulanya, masjid ini diperbuat daripada kayu, tetapi pada tahun 1929, Masjid Klebang Besar telah diubahsuai dengan binaan separa batu, sesuai dengan peredaran zaman, dengan bantuan orang ramai serta Kerajaan Negeri.

Masjid Klebang Besar telah diiktiraf oleh Perbadanan Muzium Melaka (PERZIM) sebagai salah sebuah masjid yang tertua dalam negeri Melaka. Banyak tinggalan sejarah masih dapat dilihat dalam reka bentuk masjid ini, antaranya:
 pintu gerbang;
 empat batang tiang kayu yang terletak di ruang utama sembahyang;
 mimbar khutbah;
 beduk;
 tangga; dan 
 sebuah perigi lama yang pada satu ketika digunakan untuk mengambil wuduk.

Pentadbiran

Rujukan

Pautan luar
 Masjid Warisan 
  Masjid Klebang Besar 

Klebang Besar